**Запрашаем у госці**

**5 клас**

*(гучыць бел.нар.песня “Чаму ж мне не пець”)*

**Вучаница 1**.Добры дзень, дарагія госці! Мы рады вітаць вас у нашай хаце.

**Вучаница 2.** Праходзьце, калі ласка, далей.Не стойце на парозе.

 Парог лічыўся ў народзе месцам, дзе жывуць душы продкаў, якія могуць уплываць на людзей, на іх здароўе, заможнасць, узаемаадносіны з іншымі людзьмі. 3 гэтым звязаны розныя звычаі, якія дайшлі да нас з часоў сівой даўніны. Найбольш вядомы з іх — гэта сядзенне перад парогам напярэдадні паездкі, падарожжа. Кажуць: прысядзем на дарожку. Абавязкова трэба маўчаць. Гэта сімвалізавала далучэнне да свету продкаў-нябожчыкаў, якія быццам дапамагалі ў дарозе.
Вядома прыкмета, якая забараняе вітацца праз парог, бо гэта можа прывесці да спрэчкі, непаразумення паміж людзьмі.
А ці ведаеце вы, чаму на вяселлі малады ўносіць на руках у сваю хату жонку?
**Госці.** Не, не ведаем.
**В.3.** Пераступаючы з ёю парог, ён тым самым аберагае маладую ад адмоўных адносінаў да яе продкаў

**В.4.** А вось яшчэ якія існуюць звязаныя з парогам прыкметы.
Чалавека, які ўваходзіць у хату і спатыкнецца аб парог, чакае непрыемнасць.
Народная этыка не дазваляе садзіцца або станавіцца на парог.
Асабліва асцерагацца гэтага павінны хлопцы і дзяўчаты, інакш іх чакае адзінота.
Забаранялася садзіцца на парог цяжарным жанчынам, бо дзіця народзіцца з дрэннай памяццю.
**В.5.** Патрэбна сказаць, што для людзей, якія пакідалі сваю Хату, менавіта парог станавіўся пэўным сімвалам роднага дому. Месці хату патрэбна да парога, як бы вымятаючы з хаты ўсё дрэннае.

**В.6.** Праходзьце, калі ласка, далей у нашу хату.
Самым пачэсным месцам у хаце быў і застаецца ў наш час чырвоны кут, або покуць. Покуць спрадвеку ачышчала і ўзвышала чалавека, рабіла яго лепшым. Покуць — гэта куточак храма ў хаце. Прыходзіла свята — Каляды ці Вялікдзень, і на покуці першы садзіўся гаспадар, а злева ад яго астатнія сямейнікі. I не абы як, уперамешку, а па старшынстве, дарослыя і дзеці. Маліліся, успаміналі добрым словам дзядоў- прадзедаў, частаваліся.
**В.1.** А стол у хаце лічыўся амаль што свяшчэнным, бо думалі, што праз стол у чырвоным куце наладжваецца сувязь з Богам, з небам.
**В.2.** Святасць стала вызначалася яшчэ і тым, што на яго клалі самае дарагое — хлеб, свянцоныя свечкі, святую ваду.
**В.3.** На стол ніколі не клалі шапку, грэбень, ключы ці сумку, не трымалі нож. На стол нельга было пускаць кошку ці поўзаць неразумнае дзіця, даросламу сесці на стол ці стаць нагамі на ім, бо ён свяшчэнны.

**В.4.**А зараз запрашаем вас усіх за стол пачаставацца.

*(на стале стаяць беларускія стравы)* Беларус любіць смачна паесці. Аснова ўсяго - хлеб. Беларус любіць чорны хлеб і сумуе па ім, трапіўшы туды, дзе яго няма. Хлеб у нас жытні, вельмі духмяны. Пякуць яго на подзе, а пасля, папырсканы вадою, астывае хлеб пад ручніком, напаўняючы хату найлепшым у свеце пахам. Няма нічога смачней, як адрэзаць гарачую лусту, густа пасаліць яе і з'есці.

**В.5.**Улетку, калі дарагая кожная хвіліна, беларусы елі праснакі (прэсны хлеб). Але вельмі любілі і пірагі. 3 яблыкамі, чарніцамі, кручаныя з макам.

**В.6.**Так, беларусы ведаюць каля тысячы страў з бульбы. Ад звычайнай, печанай на начлезе, да вялізных клёцак з цёртай бульбы, начыненых мясам. Іх у нас называюць калдунамі або камамі.

**В.1.** А да бульбы сала, салёныя агуркі і селядзец, масла ці міска кіслага халоднага малака, якое яшчэ і падсольваюць.

**В.2.**Дарэмна нас дражняць бульбашамі. Ёсць бульба, ёсць і да бульбы. Што ў нас на першае?

**В.3.**Боршч раней варылі досыць рэдка. Галоўнай была *капуста*з кіслай або свежай капусты. Затым ішлі поліўка, булён.
**В.4.** Булён - бульбяны суп, запраўлены салам. Любілі беларусы і локшыну, і шчаўе, і славуты халаднік, і малочныя супы, і, урэшце, квас (род супу з буракоў)

Першай стравы, здаецца, насёрбаліся. Пераходзім да другой.

**В.5.** На другое кашы. Усякія. Робяць у місцы з кашай "калодзеж". Наліваюць туды поліўкі з мясам і чэрпаюць па краях. Ну і, вядома, яечня "глазуха" і яешня, запечаная змясам.
*(Вучні ставяць на стол міску з кашай, патэльню з яечняй.)*

**В.6**.Вельмі смачнай была мачанка з блінамі. Своеасаблівая поліўка з мясам, падбоўтаная мукой, у якую мачаюць бліны. *Уносяць бліны.*

**В.1.** Раней галоўным было сала. Прычым асаблівым шыкам было есці "сала на повен рот, а хлеба толькі для смаку". Цяпер сала ўсё больш саступае месца каўбасам. *Вучні ўносяць сала, каўбасу.*

**В.2.**Належнае месца займаюць стравы з рыбы! Гатавалі цудоўную юшку, празрыстую, бурштынавую ад таго, што цыбулю туды кладуць, зняўшы толькі верхнія лушпайкі. У ежу ідуць амаль усе гатункі рыбы. *Вучні ўносяць страву з рыбы.*

**В.3.**Любяць беларусы і малако. I салодкае, і кіслае, і смятану, і тварог.

Безумоўна, і жур, узвар, яблыкі, свежыя і мочаныя, памідоры і агуркі. I мёд ядуць, вядома, калі ён ёсць.
*На стол падаюцца жур, яблыкі, агуркі, мёд.*
 Робяць беларусы і напоі: квас, бярозавік.

**Настаўнік.**
Калі на свеце нехта дзесьці
Умее добра працаваць –
То ўмее ён і смачна з'есці,
I адпаведна - згатаваць!
Таму дастойна, без эфекту
Прымай падзяку-пахвалу –
I беларускаму палетку,
I беларускаму сталу.
Запрашаем усіх да стала. Смачна есці!